Hvitnakketrane

Hvitnakketrane (Antigone vipio) er en meget stor fugl i tranefamilien (Gruidae). Arten er plassert i slekten Antigone, som i alt teller fire arter og sorterer i underfamilien egentlige traner (Gruinae). Ingen underarter anerkjennes.

Ifølge IUCNs rødliste er arten sårbar.

 Taksonomi 
Hvitnakketrane ble tidligere regnet til slekten Grus, men «HBW and BirdLife International Illustrated Checklist of the Birds of the World» plasser arten i Antigone, i henhold til del Hoyo et al. (2014). Noen velger imidlertid fortsatt å plassere disse som basale arter i slekten Grus, men slekten blir da i henhold til Krajewski et al. (2010) parafyletisk.

 Beskrivelse 
Hvitnakketranen blir omkring  høy og veier cirka . Hannene blir noe større enn hunnene. Vingespennet utgjør .

Hvitnakketraner har ei karakteristisk bred hvit stripe som løper fra toppen av issen og nedover nakken til fremst på ryggen. Ansiktshuden er rød til rødbrun og har tynne sorte hårlignende fjær i delet mellom nebbet, den røde ansiktshuden og de hvite fjærene på strupen og aller øverst på halsen. Resten av fuglen er grå, men oversiden av vignene er mer sølvgrå til gråhvit. Øynene har oransje iris. Hos ungfugler er hele hodet brunt.

 Inndeling og utbredelse 
Inndelingen følger HBW Alive og er i henhold til Archibald et al. (2016). Norsk navn på arten følger Norsk navnekomité for fugl og er i henhold til Syvertsen et al. (2008).

 Antigone
 A. canadensis, kanadatrane
 A. vipio, hvitnakketrane
 A. antigone, sarustrane
 A. rubicunda, brolgatrane

 Utbredelse og habitat 
Arten er utbredt i Øst-Asia og hekker i to større områder. Et som ligger i trianglet mellom Mongolia, Kina og Russland, og et som ligger lenger øst, på grensen mellom Nordøst-Kina og Sørøst-Russland (Mandsjuria).

Habitatet består av grunne våtmarksområder og fuktig gressland i brede elvedaler og langs innsjøer. Arten har også tatt i bruk dyrket mark.

 Atferd 
Arten hekker på vårparten (april–mai) og hunen legger to hvite egg. Redet bygges av tørt gress i åpen våtmark. Inkubasjonstiden er cirka  dager, og kyllingene blir flygedyktige etter cirka  dager. Ungfuglene regnes som forplantningsdyktige fra dem er omkring  gamle.

 Referanser 
Archibald, G.W., Meine, C.D. & Garcia, E.F.J. (2016). White-naped Crane (Antigone vipio). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-08-16

BirdLife International. 2012. vipio. The IUCN Red List of Threatened Species 2012: e.T22692073A38429154. Besøkt 2016-08-16

del Hoyo, J., Collar, N.J., Christie, D.A., Elliott, A. and Fishpool, L.D.C. 2014. HBW and BirdLife International Illustrated Checklist of the Birds of the World. Lynx Edicions BirdLife International.

Carey Krajewski, Justin T. Sipiorski, and Frank E. Anderson (2010) Complete Mitochondrial Genome Sequences and the Phylogeny of Cranes (Gruiformes: Gruidae). The Auk: April 2010, Vol. 127, No. 2, pp. 440-452. 

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-10

 Kilder 
 Handbook of the Birds of the World Alive

 Eksterne lenker 


Kategori:Tranefugler